Nairobi

Nairobi nyadi indu nengeri enggau nengeri pemadu besai di Kenya. Nengeri tu ba bagi menua selatan-tengah Kenya, enggau peninggi 1,795 metrer (5,889 kaki) ari tikas tasik. Nama tu datai ari rambai jaku Maasai , ti mai reti ‘palan ai ti chelap’, ke nuju ngagai Sungai Nairobi ti nengah mengeri nya. Mengeri nya empu ngembuan penyampau tubuh 4,397,073 iku lebuh pengawa ngitung tubuh taun 2019.

Nairobi nyadi palan Begunan Parlimen Kenya lalu nyadi palan beribu dagang Kenya enggau kompeni sereta gerempung entarabansa, nyengkaum Program Rampa Menua Gerempung Bansa Beserakup (Rampa Menua GBB) enggau Opis Gerempung Bansa Beserakup di Nairobi (UNON). Nairobi nyadi hab ke udah entap ungkup pengawa dagang enggau budaya. Bursa Sekuriti Nairobi (NSE) nyadi siti ari bursa saham ke pemadu besai di Afrika sereta bursa kedua pemadu tuai di benua nya. Iya nyadi bursa saham keempat pemadu besai di Afrika ari sukut penyampau dagang, ulih ngaga 10 juta dagang sehari. Iya mega ngundan Taman Negara Nairobi. Nairobi nyeretai Rangkai Global Nengeri Pelajar UNESCO dalam taun 2010.

Nairobi ditumbuhka piak bekuasa kolonial di Afrika Timur British dalam taun 1899, nyadi depo tren ungkup Jalai Tren Uganda - Kenya. Iya dikerinduka piak bekuasa nyadi palan belelak ti manah ketegal peninggi ari tikas tasik iya ti tinggi, iklim ti angat, sereta bekal ai ti chukup.Roger S. Greenway, Timothy M. Monsma, Cities: missions' new frontier, (Baker Book House: 1989), p.163.  Mengeri tu jampat mansang lalu nganti Mombasa nyadi indu nengeri Kenya dalam taun 1907.

Pengudah meredeka dalam taun 1963, Nairobi nyadi indu nengeri Republik Kenya. Maya timpuh keterubah Kenya, mengeri tu nyadi palan industri kopi, teh enggau sisal. Perintah kulit chelum ti bejurut kenyau ari meredeka udah ngaga sereta ngubah Nairobi nyadi sebengkah mengeri besai moden enggau pemayuh tubuh ti mayuh macham sereta ekonomi ti majak mansang.

Nota

Kereban sanding